Boekvoorlesing: Kry styl – Jesus s'n | Maroela Media
Hoe bereik ons ander mense vir die Here? Hoe kan ons uitreik sonder om mense af te sit? Hoe kan ons mense van God se liefde en omgee oortuig? Ons uitdaging is om vars te dink oor hoe ons ons geloof uitleef. Maar denke alleen is nie genoeg nie. Inligting ook nie. Ons kort 'n nuwe styl – Jesus s'n.
Bekroonde teoloog Stephan Joubert, skrywer van meer as 60 boeke wat plaaslik en internasionaal uitgegee is, daag ons met dié boek uit om anders te dink – en te doen.
Joubert is 'n teoloog, bekroonde skrywer, prediker en 'n gesinsman. Hy is hoof van e-kerk en 'n buitengewone professor by verskeie universiteite. Hy skryf rubrieke in Beeld en JUIG! Die Boodskap, geskryf saam met Jan van der Watt, is een van die mylpale in sy lewe.
Luister hier bo na 'n voorlesing uit die boek Kry Styl – Jesus s'ndeur Stephan Joubert. Die voorlesing word in samewerking met die skrywer en uitgewer moontlik gemaak. Neem kennis dat die voorlesing nie in 'n klankateljee opgeneem is nie, maar deur die skrywer self.